Вакалістка гурту “Тарпач” Вольга Самусік распавядае, што ў межах акцыі БРСМ мелася прайсьці прэзэнтацыя складанкі альтэрнатыўнай музыкі. “Відаць, людзі, якія займаліся гэтым праектам вырашылі ашчадзіць грошы і ўпісалі нас на 25-га”, — кажа сьпявачка. Музыкі сьцярджаюць, што ня ведалі, якая гэта будзе акцыя, таму далі згоду. І апынуліся на афішах побач зь “Тяні-Толкай” і Паплаўскай ды Ціхановічам.. “Каб не падстаўляць адзін аднаго, мы параіліся, — апавядае Вольга Самусік. — І вырашылі не ісьці на гэтую акцыю”.